True Detective

True Detective, v Česku a na Slovensku vysielaný pod názvom Temný případ, je americký kriminálno-dramatický televízny seriál, ktorý vysiela stanica HBO od 12. januára 2014. Seriál je koncipovaný tak, že v každej sérii hrajú iní herci rôzne postavy. Prvá séria sa vysielala od 12. januára do 9. marca 2014. Druhá séria sa vysielala od 21. júna do 9. augusta 2015. Tretia séria sa vysielala od 13. januára do 24. februára 2019. V januári 2019 tvorca seriálu Hawley povedal, že môže potenciálne vzniknúť aj štvrtá séria.
Kritici seriál veľmi pozitívne hodnotia, a to pre svoj štýl kinematografie, réžie, scenára a hereckých výkonov. Taktiež ho nominovali na Emmy Award a Zlatý glóbus.
Dej a obsadenie.
1. séria.
Dej.
V roku 2012 detektívi Maynard Gilbough (Michael Potts) a Thomas Papania (Tory Kittles) predvolajú na výsluch dvoch vyšetrovateľov, Rustina "Rusta" Cohla (Matthew McConaughey) a Martina "Martyho" Harta (Woody Harrelson), ohľadom vyšetrovania vraždy Dory Lang z roku 1995. Rust a Marty neboli v kontakte od hádky kvôli Martyho žene Maggie Hart (Michelle Monaghan) desať rokov dozadu. Hurikán Rita zničil väčšinu zložiek k prípadu a oboch mužov požiadajú, aby rozprávali o ich pracovnom vzťahu, vyšetrovaní Dory Lang a ďalších súvisiacich prípadoch, keďže nové dôkazy nasvedčujú tomu, že páchateľ je stále na slobode.
2. séria.
Dej.
Kalifornský dialničný strážnik a vojnový veterán Paul Woodrugh (Taylor Kitsch) nájde mŕtve telo miestneho biznismena, ktorý bol zapletený do významného obchodu z pozemkami. Vzhľadom k nejednoznačnej jurisdikčnej povahe miesta činu sú k prípadu pridelení dvaja detektívi, Raymond "Ray" Velcoro (Colin Farrell) a Antigone "Ani" Bezzerides (Rachel McAdams), ktorí majú Woodrughovi pomôcť objasniť vraždu. Do prípadu sa zaplatie kriminálnik Frank Semyon (Vince Vaughn), ktorý bol zapojený do obchodu s pozemkami a ktorého životné úspory zmiznú v čase vraždy. Semyon má na výplatnej listine detektíva Velcora, keďže detektívovi pomohol vyhľadať a zabiť muža, ktorý pred rokmi znásilnil jeho ženu. Traja detektívi a Seymon si čoskoro uvedomia sprisahanie, ktoré zahŕňa minulosť obete ako policajného dôstojníka, skorumpované mesto Vinci a boj o moc medzi synom starostu, ruskou mafiou a policajným oddelením vo Vinci, ktorí chcú troch detektívov a Semyona umlčať.
3. séria.
Dej.
Dej sa odohráva v Ozarks počas troch období. V roku 1980 detektívi Wayne Hays (Mahershala Ali) a Roland West (Stephen Dorff) vyšetrujú desivý zločin ohľadom dvoch zmiznutých detí. V roku 1990 sú Hays a West opäť predvolaní k vyšetrovaniu po významnom zistení v súvislosti s prípadom. V roku 2015 rozpráva o tomto nevyriešenom prípade pre reláciu o skutočných zločinoch.
Produkcia.
Vedúci programu HBO potvrdil možnosť nakrútenia tretej série. V marci 2017 bolo oznámené že na produkcii tretej série sa bude podieľať aj David Milch, pričom Pizzolatto napísal už dve časti. V júli 2017 bolo oznámené, že v tretej sérii bude hrať Mahershala Ali. Na konci augusta 2017 bola oficiálne potvrdená 3. séria. Režisérom prvých dvoch častí je Jeremy Saulnier a zvyšné si rozdelia Daniel Sackheim a tvorca seriálu Nic Pizzolatto. Všetky scenáre napísal Pizzolatto, okrem štvrtej časti, ktorú napísal spolu s Davidom Milchom a šiestej, ktorú napísal spolu s Grahamom Gordym.